คือมันเป็นใีที่ใบหน้าอะครับตอนแรกนึกว่าสิวเลยแกะออกก็เป๋นเหมือลักษณะของสิวอักเสบเราก็เลยแกะออกแม่ก็บอกว่าเป็นฝีหรือป่่่่่่่่าวเราก็เลยกลัวว่ามันอาจจะลุกลามไปส่วนอื่นๆไหมพอจะมีวิธีการรักษาไหมครับ
สวัสดีค่ะ อาการตุ่มคล้ายสิวที่ใบหน้านั้น อาจจะเกิดจากการมีรูขุมขนอักเสบและอุดตัน หากมีการติดเชื้อแบคทีเรียร่วมด้้วยอาจจะทำให้เกิดเป็นเม็ดสิว หรือถ้าเป็นการติดเชื้อรุนแรงอาจเห็นเป็นก้อนคล้ายฝีหนอง สาเหตุอื่นๆเช่น ผื่นผิวหนังอักเสบชนิดเฉียบพลัน หรือการมีเนื้องอกใดๆที่ผิวหนังแล้วมีการติดเชื้อบนเนื้องอกนั้นๆอีกที เป็นต้นเบื้องต้นไม่ควรไปแกะเกาบริเวณที่เป็นเพื่อลดโอกาสการติดเชื้อเพิ่ม ใช้น้ำเปล่าสะอาดล้างภายนอกได้ ใช้ครีมบำรุงให้ความชุ่มชื้นที่ใช้แล้วไม่ระคายเคืองไม่ก่อให้เกิดการแพ้ ถ้ามีหนองไหลให้ใช้ผ้าสะอาดซับเอาไว้ก่อนได้ควรไปพบแพทย์หากเป็นตุ่มหนองขนาดใหญ่ ปวดแสบปวดร้อนมาก มีไข้ร่วมด้วย หรือตุ่มลุกลามมากขึ้นเป็นหลายๆบริเวณ หรือหลายๆตุ่มพร้อมกัน ซึ่งในกรณีนั้นอาจจะต้องได้รับยาฆ่าเชื้อภายใต้การดูแลของแพทย์ร่วมด้วยค่ะ